**קנמור** (באנגלית: **Canmore**) היא עיר בפרובינציית אלברטה, קנדה, הממוקמת כ־81 קילומטרים ממערב לקלגרי ליד הגבול הדרום מזרחי של הפארק הלאומי באנף. היא ממוקמת בעמק בואו הנמצא בהרי הרוקי של אלברטה (אנ'). העיר גובלת ממערב, ובדרום מערב במרחב "ארץ קאנאנסקיס" (אנ'). המחוז העירוני של ביגהורן מס' 8 (אנ') נמצא מצפון וממזרח. במפקד האוכלוסין לשנת 2020 אוכלוסיית העיר מנתה 14,798 תושבים. קנמור היא העיר התשיעית בגודלה באלברטה.

היסטוריה
--------

קנמור נקראה רשמית בשנת 1884 על ידי מנהל הרכבת הפסיפית הקנדית (אנ') דונלד א. סמית' (אנ') (לימים הברון סטראטקונה הראשון ומונט רויאל). הוא עצמו נקרא על שמו של מלקולם השלישי מסקוטלנד שזכה גם לכינוי קנמור.  Canmore היה כינוי גאלי עבור "המנהיג הגדול" או "ביג צ'יף". 

בשנת 1886, המלכה ויקטוריה העניקה לעיירה את אמנת כריית פחם (אנ'), ומכרה הפחם מספר 1 נפתח ב-1887.

בשנות ה-90 של המאה ה-19 הוקם צריף המשטרה רכובה (אנ') של צפון מערב קנדה, ברחוב הראשי, אך הוא פונה ב-1927. הבניין שוחזר בשנת 1989 והוא בהשגחת מוזיאון קנמור והמרכז המדעי הגאוגרפי (אנ').

תעשיית כריית הפחם בקנמור פרחה גם במאה ה-20. ב־1965, עבדו במכרות הפחם כ־2,000 עובדים, שהיוו חלק מאוכלוסיית העיירה קנמור. בשנות ה-70 הצטמצם שוק הפחם, ובשנת 1979 הפסיקה לפעול חברת המכרות Canmore Mines Ltd. כתוצאה ממדיניות הבטיחות וההשבתה שהופעלה על ידי מחוז אלברטה, כל מבני הכרייה, מלבד כמה, נהרסו בשנה שלאחר מכן; נותרו רק כמה כניסות למכרה.

מצבה הכלכלי של קנמור היה בשפל עד להכרזה בתחילת שנות ה-80 שקלגרי תארח את אולימפיאדת החורף של 1988, ושקנמור תארח את האירועים הנורדיים. אירוע זה הביא לעלייה בתיירות, וקנמור החלה להתפתח כיעד תיירותי.

מלון קנמור נבנה בשנת 1890 ברחוב הראשי. בשנת 2015 הוכרז המבנה כאתר מורשת ששופץ ושוקם.  המלון חגג 120 שנה להייוסדו באוקטובר 2010.

גאוגרפיה
--------

הצמיחה העירונית של קנמור בצמוד לפארקים הלאומיים הובילה למאמצים רבים לניסוח והצבת מתאר לעיר והגבולות לפיתוח עתידי. העיר הייתה צפויה להגיע ל"בינוי" המקסימלי שלה לאחר השלמת הפיתוחים של Silvertip Resort ו-Three Sisters Mountain Village בין השנים 2015–2020. 

 פיסגת הר הא לינג - Ha Ling
קנמור נחצית על ידי הכביש המהיר חוצה קנדה (אנ'), היא ממוקמת בצמוד למסילת הרכבת הפסיפית הקנדית (המתחברת לאוקיינוס השקט), נהר בואו עובר דרכה, מספר נתיבי תחבורה מרכזיים עוברים דרך העיר, אשר השפיעו על הכלכלה המבוססת על התיירות ועל תעשיית הכרייה ההיסטורית שלה.

חלק גדול מאזור קנמור הוגדר כמסדרון חיות בר.  מסדרון זה מאפשר לבעלי חיים כמו דובים, פומות, זאבים ואיילים לנוע בין אזורי המחיה והגידול, שלהם בהם, הם יכולים למצוא מזון, לברוח מטורפים, להתרבות, ללדת ולהקים טריטוריות.

למרות אוכלוסייתה הקטנה והתדמית הידידותית לסביבה, העיר קנמור בנויה בפיזור ומפולחת מאוד (בשל מסדרונות חיות בר, כבישים מהירים, מסילת הברזל ונהר הבואו). לוקח לעבור ברגל מצד אחד ועד מרכז העיר יותר משעה וחצי ברגל. מרכז העיר כולל את רחוב 8, או "הרחוב הראשי", שהיה בעבר הדרך לאזור מגורים בעיר. נמצאים בו מספר מבנים עתיקים; בזמן המודרני, מרכז העיר גדוש בחנויות קטנות, מסעדות וגלריות. חלק ניכר מהפיתוח נעשה בכפר ההרים Three Sisters, Silvertip Resort, וסביב מרכז העיר.

סביב העיר נסללו מסלולים לטיולי הליכה, לאופני הרים, לרכיבה על סוסים ושבילים החוצים את אזור קנמור.

אוכלוסייה
---------

במפקד האוכלוסין 2016 שנערך על ידי הלשכה המרכזית לסטטיסטיקה הקנדית (אנ'), בעיר קנמור נרשמה אוכלוסייה של 13,992 תושבים המתגוררים ב-5,738 מתוך 7,963 סך כל הדירות הפרטיות במקום. בשנת 2016 שטח הקרקע של העיר עמד על 69.43 קילומטרים רבועים וצפיפות האוכלוסין עמדה על 201.5 תושבים לקילומטר מרובע.

בהתבסס על גודל אוכלוסייתה, קנמור היא אחת הערים הגדולות במחוז והיא זכאית למעמד עיר. על פי חוק השלטון העירוני של אלברטה, עיירה זכאית למעמד עיר כאשר היא מגיעה ל-10,000 תושבים. 

כפי שנרשם במפקד 2016, כ-81% מהתושבים דיווחו שהשפה האנגלית היא שפתם הראשונה. כ-5% מהאוכלוסייה דיווחו שהשפה הצרפתית היא שפתם הראשונה ו- 2% דיווחו שגרמנית היא שפתם הראשונה. 

התפלגות האוכלוסייה בקנמור בין השנים
1901–2020     | **שנה** | **1901** | **1911** | **1941** | **1951** | **1961** | **1981** | **1991** | **2001** | **2011** | **2016** | **2020** |
| **אוכלוסייה** | 450 | 754 | 1,078 | 1,504 | 1,736 | 3,484 | 5,681 | 10,792 | 12,288 | 13,992 | 14,798 |

אַקלִים
-------

האקלים של קנמור מתון ביחס לכמה אזורים אחרים באלברטה. אין תחנת תצפית מזג אוויר בעיר, אבל בעיר הסמוכה באנף הטמפרטורה הגבוהה הממוצעת בחודש ינואר מגיעה ל־4.6- מעלות צלזיוס,  והלחות יחסית נמוכה. הקיץ קצר וטמפרטורות היום נעות בין 18–22 מעלות צלזיוס.

| **אקלים בעיר באנף** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | -4.6 | -0.4 | 4.5 | 9.5 | 14.5 | 18.5 | 21.9 | 21.3 | 16.3 | 10.1 | 0.2 | -5.1 | 8.9 |
| טמפרטורה יומית מזערית ממוצעת (C°) | -14.1 | -11.6 | -7.3 | -2.5 | 1.7 | 5.4 | 7.4 | 6.9 | 2.7 | -1.3 | -8.4 | -13.3 | -2.9 |
| משקעים ממוצעים (מ"מ) | 27.5 | 21.9 | 23.4 | 32.4 | 59.6 | 61.7 | 54.2 | 60.1 | 42.1 | 29.4 | 26.8 | 33.2 | 472.3 |
| מקור: Environment Canada |

כלכלה
-----

 Mainstreet הרחוב הראשי בקנמור
כלכלת העיר קנמור הייתה תלויה בעבר במכרות הפחם. אולימפיאדת החורף של 1988 החייתה את כלכלת העיר שהפכה לעיר הנשענת על הכנסות מהשכרת דירות ובניינים ומתיירות.

אמנות ותרבות
------------

בקנמור יש מוזיאון אחד, מוזיאון קנמור והמרכז המדעי הגאוגרפי (CMAGS) הממוקם לאורך השדרה השביעית במרכז האזרחי של קנמור. בשנת 2006, המוזיאון חתם על הסכם עם עיריית קנמור שהוא "ישמר את מורשת העיר", באמצעות תערוכות לתושבים ומבקרים כל השנה".

בעיר מתגוררים מספר רב של סופרים, ציירים וצלמים. 

הפסל "הראש הגדול" בקנמור, ממוקם ברחוב הראשי בצד הצפוני של הגשר מעל נחל המשטרה
סרטים עלילתיים רבים צולמו באזור קנמור, כולל הר ברוקבק, ההתנקשות בג'סי ג'יימס על ידי הפחדן רוברט פורד ואחרים.

### פסטיבלים ואירועים שנתיים

* פסטיבל האוכל עטור הפרסים, Canmore Uncorked,  מתקיים מדי אפריל למשך 13 ימים של תפריטים מיוחדים במחיר קבוע במסעדות המקומיות, אירועים קולינריים, קורסי בישול וארוחת ערב בשולחן ארוך.
* 24 השעות של אדרנלין  היא סדרת מרוצי אופני הרים המתקיימת במגוון מיקומים ברחבי צפון אמריקה, עם עצירות שנתיות בקנמור.
* קרנבל החורף של קנמור הוא חגיגת העונה ומסורת קהילתית פופולרית כבר יותר מ-20 שנה עם אירועים הכוללים גילוף קרח, פיסול שלג, מרוץ מזחלות כלבים ועוד.
* אתגר הסקי רוקי מאונטיין  הוא מרתון סקי שנתי המתארח על ידי מועדון הסקי הנורדי.
* מפגש יום הכורים של קנמור מתקיים מדי שנה בתאריכים הקרובים ביותר לתאריך יום השנה של 13 ביולי לציון סגירת מכרות הפחם של קנמור ב-1979.
* פסטיבל המוזיקה העממית של קנמור  מתקיים מדי שנה בסוף השבוע הארוך של יום המורשת בחודש אוגוסט ב- Centennial Park .
* מוצרט על ההר  הוא קונצרט חוצות המוגש מדי שנה על ידי התזמורת הפילהרמונית של קלגרי.
* פסטיבל הנשרים השנתי  הוא חגיגה של נדידת הסתיו של עיט הזהב מעל קנמור ועמק הקשת.
* פסטיבל הלהקה הבינלאומי ויק לואיס  מתקיים מדי נובמבר.

אטרקציות
--------

### Elevation Place

Elevation Place נפתח באפריל 2013 כמתקן הבילוי החדש של קנמור. בניית המתקן החלה בשנת 2012 כדי להחליף את מרכז הנופש הישן של הקהילה. המתקן מציע קיר טיפוס ברמה עולמית שפותחה על ידי חברת Walltopia, שני אולמות אירובי, חדר כוח ושלל תוכניות כושר. במקום נמצאת גם ספריית הקהילה והגלריה לאמנות מקומית.

### המרכז הנורדי

 הנוף ההררי הנצפה מהמרכז הנורדי
המרכז הנורדי של קנמור נבנה במקור עבור משחקי החורף האולימפיים של 1988. נערכו בו אירועי סקי קרוס קאנטרי, ביאתלון. המרכז הנורדי של קנמור מספק מסלולים ברמה בינלאומית לשימוש על ידי גולשי סקי קרוס קאנטרי, רוכבי אופני הרים, רצי שבילים, גולשים ומטיילים. יש בו גם מסלולי גולף דיסק עם 18 חורים המופעלים בעיקר בקיץ.  למרכז הנורדי יש מעמד של פארק מחוזי והוא מנוהל על ידי מנהלת הפארקים של אלברטה.

### אגמי גראסי

אגמי גראסי העליון והתחתון שוכנים בגובה של כ-1,525 מ' בדרום הרי הרוקי הקנדיים ומשקיפים על העיר קנמור. הם מקבלים את המים שלהם מנהר ספריי. מי האגמים צלולים מאוד. הם מוקפים בהרים מכוסי שלג תמידי וצוקים.

### הפארק הלאומי באנף

 ערך מורחב – **הפארק הלאומי באנף**  

קנמור היא העיר המרכזית הקרובה ביותר לפארק הלאומי באנף, שהשער הראשי של הפארק נמצא מצפון-מערב לעיר. במרחק של 22 ק"מ נסיעה מקנמור.

ספורט
-----

קנמור היא "מכה" לחובבי מקצועות ספורט השטח.

קנמור הוא הבית הרשמי של קבוצות הסקי קרוס קאנטרי וביאתלון הלאומיות של קנדה.

ב-22 בפברואר 2006, צ'נדרה קרופורד (אנ') תושבת קנמור זכתה במדליית הזהב בקרוס קאנטרי למרחק 1.1 ק"מ לנשים באולימפיאדת החורף 2006 בטורינו, איטליה. בקי סקוט, תושבת קנמור זכתה מדליית זהב במרוץ הרדיפה בסקי קרוס קאנטרי, באולימפיאדת החורף 2002 בסולט לייק סיטי, יוטה.

המרכז הנורדי בקנמור מארח אירועי ספורט גדולים רבים. במהלך עונת הקיץ מתקיימים בו מרוצי אופני הרים (כולל אליפות העולם, ב־2009 ואליפות קנדה ב־2010). במהלך עונת החורף, מתקיימים במקום מספר מרוצי סקי קרוס קאנטרי, החל מאירועים מקומיים ועד גביע העולם של FIS (אנ') ב-2005, 2008, 2009, 2012 ו -2016 .

קנמור יונייטד היא קבוצת הכדורגל המקומית, המשתתפת בקיץ בליגת הכדורגל של Bow Valley, כמו גם בטורנירים בקולומביה הבריטית, ססקצ'ואן ואלברטה.

פארק הסקייט של קנמור לנוער נבנה בקיץ 2009.

תקשורת
------

העיתונים העיקריים של העיר הם Rocky Mountain Outlook ו- Banff Crag & Canyon. תחנת הרדיו היחידה הפועלת בקנמור היא CHMN-FM.

דיור
----

נכון ליוני 2014 בקנמור שיעור המבנים הפנויים הנמוך ביותר בקנדה בהתייחס לנכסים להשכרה לפי דוח CMHC Spring.  עובדה זו משפיעה על שוק הדיור ומעלה את מחירי ההשכרה.

בתוך העיר, ישנם כמה מבנים המשתמשים באנרגיה גיאותרמית. עם זאת, משום שהנוף המקומי מיוחד מאוד, לא כל אחד יכול להתקין מכשירי אנרגיית שמש או רוח בנכס שלו. חוקי העזר נוקשים מאוד ו"שינויים אסתטיים" אינם מקובלים.

קנמור היא מקום שקשה מאוד למצוא בו דיור בר השגה, ובעלי חיות מחמד או משפחות עלולים להתקשות בהסדרת מגורים. כדי להקל על מצוקת הדיור, קנמור ביצעה מספר פרויקטים של דיור בר השגה. בשנת 2000, העיר קנמור הקימה את חברת Canmore Community Housing Corporation (CCHC) כדי לספק פתרונות דיור לקהילה.

תַשׁתִית
--------

טיפול רפואי ניתן בבית החולים הכללי של קנמור (אנ'). 

התחבורה המקומית מסופקת באמצעות חברת התחבורה ציבורית בשם Roam. 

*

ראו גם
------

* באנף (אלברטה)
* הרי הרוקי הקנדיים

קישורים חיצוניים
----------------

ויקישיתוף מדיה וקבצים בנושא **קנמור** בוויקישיתוף
* אתר האינטרנט הרשמי של קנמור (באנגלית)
* קנמור, בביצוע The most beautiful Mountain Town of Canada 🇨🇦. סרטון באתר יוטיוב (אורך: 22:06)
* גלו את קנמור  (באנגלית)
* תמונות של קנמור בגוגל
* צילומים מקנמור באתר shutterstock
* קנמור באתר התיירות של פרובינציית אלברטה

הערות שוליים
------------

1. ↑  בעלי תפקידים בפרובינציית אלברטה
2. ↑  מפקד האוכלוסין 2016
3. ↑  Alberta, Government of. "Canmore - Population". *regionaldashboard.alberta.ca* (באנגלית). נבדק ב-2021-05-24.
4. ↑  Appleby, Edna Hill (1975). *Canmore: the story of an era*. Calgary: D.W. Friesen. p. 26. אורכב מ-המקור ב-2015-09-24.
5. ↑  Burton, vol. 1, p. 350, states: "Malcolm the son of Duncan is known as Malcolm III. but still better perhaps by his characteristic name of Canmore, said to come from the Celtic 'Cenn Mór', meaning 'great chief'".
6. 1 2  "Canmore's History". Tourism Canmore Kananaskis. אורכב מ-המקור ב-23 בפברואר 2013. נבדק ב-12 במרץ 2013. `{{cite web}}`:  (עזרה)
7. ↑  "Historic Canmore Hotel set to enter new era". *Global News* (באנגלית אמריקאית). נבדק ב-2021-05-24.
8. ↑   Three Sisters Mountain Village
9. ↑  Macfarlane, Bill (2020-03-03). "Controversial Canmore wildlife corridor unexpectedly approved by province". *Calgary* (באנגלית). נבדק ב-2021-07-22.
10. ↑  "Population and dwelling counts, for Canada, provinces and territories, and census subdivisions (municipalities), 2016 and 2011 censuses – 100% data (Alberta)". Statistics Canada. 8 בפברואר 2017. נבדק ב-8 בפברואר 2017. `{{cite web}}`:  (עזרה)
11. ↑  "Municipal Government Act". Alberta Queen's Printer. נבדק ב-5 בספטמבר 2012. `{{cite web}}`:  (עזרה)
12. ↑  Government of Canada, Statistics Canada (2017-02-08). "Census Profile, 2016 Census - Canmore, Town [Census subdivision], Alberta and Division No. 15, Census division [Census division], Alberta". *www12.statcan.gc.ca*. נבדק ב-2021-07-22.
13. ↑  "Table I: Area and Population of Canada by Provinces, Districts and Subdistricts in 1911 and Population in 1901". *Census of Canada, 1911*. Volume I. Ottawa: Government of Canada. 1912. pp. 2–39.
14. ↑  *Ninth Census of Canada, 1951*. SP-7, Population: Unincorporated villages and hamlets. Dominion Bureau of Statistics. pp. 55–57.
15. ↑  "Table 6: Population by census subdivisions, 1901–1961". *1961 Census of Canada*. Series 1.1: Historical, 1901–1961. Volume I: Population. Ottawa: Dominion Bureau of Statistics. 1963. p. 6.77-6.83.
16. ↑  "Table 2: Census Divisions and Subdivisions – Population and Occupied Private Dwellings, 1981 and 1986". *Census Canada 1986*. Population and Dwelling Counts – Provinces and Territories (Alberta). Ottawa: Statistics Canada. 1987. p. 2.1–2.10. ISBN 0-660-53463-0.
17. ↑  "Population and dwelling counts, for Canada, provinces and territories, and census subdivisions (municipalities), 2011 and 2006 censuses (Alberta)". Statistics Canada. 2012-02-08. Retrieved 2012-02-08.
18. ↑  Canada, Environment. "Canadian Climate Normals 1971-2000 Station Data - Climate - Environment Canada". נבדק ב-23 ביוני 2016. `{{cite web}}`:  (עזרה)
19. ↑  Ferguson, Eva. "1988 Olympics transformed Calgary". *Calgary Herald*. Calgary Herald. נבדק ב-12 ביולי 2020. `{{cite web}}`:  (עזרה)
20. ↑  "History of Canmore". Town of Canmore. נבדק ב-12 ביולי 2020. `{{cite web}}`:  (עזרה)
21. ↑  Kost, Hannah (3 בספטמבר 2020) [September 2, 2020]. "Why up to 100 authors live in this mountain town of 14,000". CBC News. `{{cite news}}`:  (עזרה)
22. ↑  "Canmore Uncorked - Tourism Canmore Kananaskis". אורכב מ-המקור ב-2016-05-30. נבדק ב-23 ביוני 2016. `{{cite web}}`:  (עזרה)
23. ↑  "Twenty4 Sports Inc". נבדק ב-23 ביוני 2016. `{{cite web}}`:  (עזרה)
24. ↑  "Canmore Events & Festivals - Tourism Canmore Kananaskis". נבדק ב-23 ביוני 2016. `{{cite web}}`:  (עזרה)
25. ↑  "Canmore Nordic Ski Club". נבדק ב-23 ביוני 2016. `{{cite web}}`:  (עזרה)
26. ↑  "Canmore Folk Music Festival". נבדק ב-23 ביוני 2016. `{{cite web}}`:  (עזרה)
27. ↑  "Mozart on the Mountain". אורכב מ-המקור ב-2006-09-01. נבדק ב-2006-09-20.
28. ↑  "Festival of Eagles". אורכב מ-המקור ב-2006-10-07. נבדק ב-2006-09-20.
29. ↑  "artsPlace - Canmore's community arts centre". נבדק ב-23 ביוני 2016. `{{cite web}}`:  (עזרה)
30. 1 2  "Canmore Nordic Centre | Alberta Parks". *www.albertaparks.ca*. נבדק ב-2021-04-09.
31. ↑  "Summer Activities - Canmore Nordic Centre Provincial Park | Alberta Parks". *www.albertaparks.ca*. נבדק ב-2021-04-09.
32. ↑  "Canmore renters face lowest vacancy rate in Canada". *CBC*. 12 ביוני 2014. `{{cite news}}`:  (עזרה)
33. ↑  Services, Alberta Health. "Canmore General Hospital". אורכב מ-המקור ב-15 באוגוסט 2016. נבדק ב-23 ביוני 2016. `{{cite web}}`:  (עזרה)
34. ↑  "Bow Valley Regional Transit Services Commission | Roam Transit". *roamtransit.com*. נבדק ב-2020-05-18.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564805505171
* GND: 4601595-4
* LCCN: n88080704
* VIAF: 158013805
* WorldCat: lccn-n88080704

 |